
Tiedote Nikkarinkruunun asukkaille

MERKITTÄVIÄ LAKIMUUTOKSIA 1.10.2026 ALKAEN


Asuinhuoneiston vuokrauksesta annetun lain (AHVL) uudistus tulee voimaan 1.10.2026. Lakiuudistuksen tavoitteena on ollut selkeyttää vuokralaisen ja vuokranantajan oikeuksia ja velvollisuuksia sekä parantaa vuokramarkkinoiden toimivuutta. Kyseessä on merkittävin huoneenvuokralain päivitys yli 30 vuoteen. Se tuo vuokralaisille ja vuokranantajalle uusia velvoitteita ja määräaikoja. Alla on koottuna tiivistetysti keskeisimpiä muutoksia. Voit tutustua tarkemmin asuinhuoneen vuokrauksesta annetun lain (531/2026) muutoksiin Finlexissä.

1. Tupakointi on sallittu 1.10.2026 alkaen vain merkityillä tupakointipaikoilla (26 a §)
Lokakuun alussa voimaan tuleva lakimuutos kieltää tupakoinnin vuokra-asunnoissa, parvekkeilla ja asuntopihoilla. Kielto koskee kaikkia vanhoja ja uusia vuokrasopimuksia sekä savukkeiden lisäksi esimerkiksi sähkösavukkeita ja kuumennettavia tupakkatuotteita. Nikkarinkruunun kiinteistöjen alueella saa jatkossa tupakoida vain merkityillä tupakointipaikoilla. Vuokralaiset ja heidän vieraansa ovat velvollisia noudattamaan tupakointisäännöksiä. 

Tupakointi on 1.10.2026 alkaen kielletty: 
· asunnoissa, parvekkeilla ja asuntopihoilla 
· talojen yhteisissä tiloissa sekä muualla piha-alueilla 

Perustamme tupakointipaikan xx.9.2026 mennessä niille pihoille, joilta se vielä puuttuu. Ilmoitamme uuden tupakointipaikan sijainnista asukkaille erikseen.

2. Ilmoitusvelvollisuus huoneistossa asuvista (17 a §)
Vuokralaisella on velvollisuus ilmoittaa huoneistossa vakituisesti asuvat henkilöt ja heidän tietonsa sekä niissä tapahtuvat muutokset. 

3. Vakuuden palautukselle 14 päivän määräaika (8 §)
Jatkossa vuokranantajan on palautettava vakuus tai mikäli vakuus tai osa siitä aiotaan pidättää, vuokranantajan tulee ilmoittaa 14 päivän määräajassa sen pidättämisestä esimerkiksi vahinkojen tai vuokrarästien vuoksi. Jatkossa vakuus kattaa automaattisesti kaikki vuokrasopimuksen velvoitteet.

4. Muuttopäivä vuokrasopimuksen päätyttyä (68 §)
Muuttopäivä on vuokrasopimuksen päättymispäivä. Ennen 1.10.2026 solmittuihin vuokrasopimuksiin sovelletaan muuttopäivän osalta vanhaa sääntelyä.

5. Vuokranantajan irtisanomisajat uusissa sopimuksissa lyhyenevät
Vuokranantajan irtisanomisajat uusissa vuokrasopimuksissa lyhenee 6 kuukaudesta 4 kuukauteen, jos vuokrasuhde on kestänyt yhtäjaksoisesti vähintään 2 vuotta. Muuten irtisanomisaika on edelleen 3 kuukautta. Vuokralaisen irtisanomisaika pysyy 1 kuukautena. Ennen lokakuuta 2026 solmituissa vuokrasopimuksissa irtisanomisajat pysyvät ennallaan.

6. Vuokrasopimuksen purkaminen (61 §)
Lakiin on lisätty uusi purkamisperuste: ”muu erittäin painava syy”. Vuokranantajalla on oikeus purkaa vuokrasopimus:
- jos vuokralainen hoitaa huoneistoa huonosti;
- jos vuokralainen huoneistossa rikkoo, mitä terveyden tai järjestyksen säilyttämiseksi on säädetty tai määrätty; tai
- jos purkamiseen on muu erittäin painava syy.

7. Sähköisen viestintäkanavan käytöstä sopiminen (13 §)
Ilmoitukset ja varoitukset voi jatkossa toimittaa osapuolten sopimassa sähköisessä viestintä-kanavassa. Vastaanottajalle lähetetään myös erillinen heräteviesti (esim. tekstiviesti). Kahta tai useampaa sopijapuolta koskeva ilmoitus voidaan antaa tiedoksi yhdelle yhteisvastuullisista sopijapuolista, jolla on velvollisuus välittää tieto eteenpäin. Osapuolilla on velvollisuus pitää yhteystiedot ajantasaisina.


Ystävällisin terveisin,


Keravalla xx.9.2026


KIINTEISTÖ OY NIKKARINKRUUNU

